24. ΑΠΟΦΑΣΗ ΥΠΟΥΡΓΟΥ ΕΜΠΟΡΙΚΗΣ ΝΑ ΥΤΙΛΙΑΣ Αριθ. 70114/852 της 5/20 Φεβρ. 1981 (ΦΕΚ Β' 108) Περί όρων εργασίας και αμοιβών των πληρωμάτων ναυαγοσωστικών πλοίων. Έχοντας υπόψη: 1.Τις διατάξεις του άρθρ. 5 (παρ. 2) του Α.Ν. 3276/1944 «περί Συλλογικών Συμβάσεων εν τη ναυτική εργασία» όπως τροποποιήθηκε με το Ν.Δ. 33/1946 «περί κυρώσεως του από 10 Μαΐου Π.Δ/τος «περί τροποποιήσεως του άρθρ. 5 του Α.Ν. 3276/1944» και αντικαταστήθηκε με το άρθρ. 2 του Ν.Δ. 304/1947 «περί συμπληρώσεως και τροποποιήσεως του Α.Ν. 3276/1944» κλπ. 2.Το γεγονός ότι στις 31.8.1980 έληξε η υπογραφείσα την 1.9.79 Συλλογική Σύμβαση εργασίας πληρωμάτων των ναυαγοσωστικών πλοίων και δεν κατέστη δυνατόν κατά τις διαπραγματεύσεις μεταξύ των ενδιαφερομένων μερών να συναφθεί νέα Συλλογική Σύμβαση. 3.Το έγγραφό μας αριθ. 70114/7432/20.12.1980 προς το Υπουργικό Συμβούλιο. 4.Την Πράξη αριθ. 10/9.1.81 του Υπουργικού Συμβουλίου «περί εξουσιοδοτήσεως του Υπουργού Εμπορικής Ναυτιλίας προς ρύθμιση των όρων εργασίας και αμοιβών των πληρωμάτων ναυαγοσωστικών», αποφασίζουμε: 1.Εγκρίνουμε τη χορήγηση αυξήσεως από 1.9.80 στους μισθούς των Αξιωματικών κατά 20% και των κατωτέρων πληρωμάτων κατά 23% επί των προβλεπομένων αντιστοίχων βασικών μηνιαίων μισθών στη λήξασα στις 31.12.1980 Συλλογική Σύμβαση εργασίας πληρωμάτων Ναυαγοσωστικών. 2.Ορίζουμε το επίδομα Κυριακών σε 17% του ως άνω αυξημένου μηνιαίου βασικού μισθού. 3.Καθορίζουμε τις ώρες εργασίας σε 40 εβδομαδιαίως. Σελ. 530,6118(γ) Τεύχος ΣΤ42-Σελ. 64 4.Κατά τα λοιπά και μέχρι να επιτευχθεί συμφωνία με ελεύθερες διαπραγματεύσεις μεταξύ της Ενώσεως Πλοιοκτητών και Εφοπλιστών Ελληνικών Επαγγελματικών Ρυμουλκών και Ναυαγοσωστικών Πλοίων και της Πανελληνίου Ενώσεως Πληρωμάτων Ρυμουλκών και Ναυαγοσωστικών, θα ισχύει η από 1.9.1979 Συλλογική Σύμβαση εργασίας. 